Úradný vestník L 033 , 07/02/1998 S. 0022 - 0024



Protokol o pristúpení Monackého kniežatstva k Dohovoru o ochrane Álp RAKÚSKA SPOLKOVÁ REPUBLIKA, FRANCÚZSKA REPUBLIKA, SPOLKOVÁ REPUBLIKA NEMECKO, TALIANSKA REPUBLIKA, LICHTENŠTAJNSKÉ KNIEŽATSTVO, SLOVINSKÁ REPUBLIKA, ŠVAJČIARSKA KONFEDERÁCIA, EURÓPSKE SPOLOČENSTVO, signatári Dohovoru o ochrane Álp (Alpský dohovor) na jednej strane, a MONACKÉ KNIEŽATSTVO na druhej strane KEĎŽE Monacké kniežatstvo požiadalo, aby sa mohlo stať zmluvnou stranou Alpského dohovoru, ŽELAJÚC SI zabezpečovať ochranu Álp v celom alpskom regióne, SA DOHODLI TAKTO: Článok 1 Monacké kniežatstvo sa týmto stáva zmluvnou stranou Dohovoru o ochrane Álp v znení tohto protokolu o pristúpení. Článok 2 K úvodu sa pridávajú slová "Monacké kniežatstvo". Článok 3 Týmto sa príloha, opisujúca a zobrazujúca alpský región, na ktorý sa uplatňuje Alpský dohovor, mení a dopĺňa takto: a) k zoznamu správnych jednotiek alpského regiónu sa pridáva toto: - Monacké kniežatstvo; b) mapa v prílohe Alpského dohovoru sa nahrádza mapou, priloženou k tomuto protokolu o pristúpení. Článok 4 1. Súhlas so záväznosťou tohto protokolu o pristúpení môže by vyjadrený - podpisom, nepodliehajúcim ratifikácii, prijatiu alebo schváleniu; štát, ktorý využije túto možnosť, oznámi depozitárovi v čase svojho podpisu, že jeho podpis je rovnocenný so súhlasom so záväznosťou tohto protokolu o pristúpení; - podpisom, podliehajúcim ratifikácii, prijatiu alebo schváleniu; ratifikačné listiny, listiny o prijatí alebo listiny o schválení budú uložené u depozitára. 2. Tento protokol o pristúpení nadobúda účinnosť tri mesiace odo dňa, keď budú splnené nasledujúce tri podmienky: - Alpský dohovor nadobudne účinnosť; - zmluvné strany Alpského dohovoru vyjadria svoj súhlas so záväznosťou tohto protokolu o pristúpení; - Monacké kniežatstvo vyjadrí svoj súhlas so záväznosťou tohto protokolu o pristúpení. 3. Pre signatárske štáty, ktoré ešte nie sú zmluvnými stranami Alpského dohovoru, súhlas so záväznosťou tohto protokolu o pristúpení nadobudne účinnosť až v deň, keď alpský dohovor nadobudne účinnosť vo vzťahu k nim. Článok 5 Odo dňa podpísania tohto protokolu o pristúpení, žiadny štát nebude môcť potvrdiť svoj súhlas so záväznosťou Alpského dohovoru bez predchádzajúceho alebo súčasného potvrdenia svojho súhlasu so záväznosťou tohto protokolu o pristúpení. Článok 6 Tento protokol o pristúpení môže byť vypovedaný len odstúpením Alpského dohovoru. Článok 7 Depozitár oznámi všetkým zmluvným a signatárskym stranám: - každý podpis s uvedením, či podlieha alebo nepodlieha ratifikácii, prijatiu alebo schváleniu, - uloženie každej ratifikačnej listiny, listiny o prijatí alebo listiny o schválení, - každý dátum nadobudnutia účinnosti, v súlade s článkom 4, - každé oznámenie o odstúpení a dátum, kedy toto odstúpenie nadobúda účinnosť. Na dôkaz toho dolupodpísaní, riadne splnomocnení svojimi vládami, podpísali tento protokol o pristúpení. V Chambéry, 20. decembra 1994, vo francúzskom, nemeckom, talianskom a slovinskom jazyku, pričom každý text je rovnako záväzný; pôvodný text bude uložený v rakúskom štátnom archíve. Uschovávateľ pošle overenú kópiu každému zo signatárov. -------------------------------------------------- +++++ TIFF +++++ --------------------------------------------------